ငါးတကာ ယိုသည့်ချေး ပုစွန်ဆိတ်ခေါင်းမှာစု

ငါးတကာ ယိုသည့်ချေး ပုစွန်ဆိတ်ခေါင်းမှာစု ဟူသည်မှာ မြန်မာစကားပုံတစ်ခု ဖြစ်သည်။ ရှင်းလင်းချက် ပုစွန်ဆိတ်၏ ခေါင်း၌ အညစ်အကြေးများ ပြည့်နေသဖြင့် ငါးတကာ၏ချေးသည် ပုစွန်ဆိတ်၏ခေါင်း၌ စုနေသည်ဟု ပြောစမှတ် ဖြစ်သကဲ့သို့ အများတကာပြုလုပ်သော အပြစ်များသည် တစ်ဦးတည်း အပေါ်တွင်သာ ပုံ၍ ကျရောက်သည်။ မူလရင်းမြစ် "ပြည်သူပြည်သား၊ ရှင်လူများတို့၊ တရားယွင်းခွ၊ ပျက်ကုန်ကြသော်၊ ထိုမှတစ်သွန်၊ ငါးများ ဝန်ကို၊ ပုစွန်ဆိတ်ခေါင်း၊ ခံရရှောင်းသို့၊ မကောင်းသမျှ၊ မင်းတွင် ကျ၏။" [၁၂၆၆] မဃ * ၂၂၉။ "မင်းဟာ ထင်ရာတော့ လုပ်တဲ့ လူပဲ။ ငါးတကာ ယိုတဲ့ ချေး ပုစွန်ဆိတ်ရဲ့ ခေါင်းပေါ်ချည်း ပုံတာပေါ့။" [၁၂၉၆] ဘိက္ခုနီ။ ၁၆၈။ ကျမ်းကိုး Category:မြန်မာစကားပုံများ